Dani Mocanu a fost, pentru o bună perioadă în arest la domiciliu, și abia după un an și jumătate a obținut o decizie în favoarea lui. În prezent, este sub control judiciar, ceea ce înseamnă că este în libertate.
Manelistul spune că este un moment special pentru el, mai ales că a scăpat de arestul la domiciliu și și-a dorit ceva diferit. Astfel, a ajuns să filmeze noul videoclip tocmai în Palatul Snagov, reședința soților Ceaușescu, în apartamentul fostului președinte.
Imagini de la filmări au fost publicate de Dani Mocanu, pe pagina sa de Facebook.
"Doresc să se sublinieze faptul că:
Filmările efectuate în Palatul fostului președinte Nicolae Ceaușescu, respectă bunele moravuri, nu sunt obscene, jignitoare, vulgare, amenințătoare sau de natură să provoace indignarea sau să lezeze demnitatea și onoarea instituției.
Scenele noului meu videoclip nu pot afecta negativ imaginea sau reputația Palatului.
Am semnat un contract și mi-am asumat toate aceste obligații.
Sunt liber de curând și nu doresc probleme sub nicio forma", a scris manelistul, pe Facebook.